**SOCIALINIS PEDAGOGAS**

FUNKCIJOS

1. Tarnybos socialinis pedagogas, bendradarbiaudamas su kitais Tarnybos specialistais, vertina mokinių (vaikų) socialines pedagogines problemas bei poreikius:

1.1. kartu su kitais Tarnybos specialistais dalyvauja vaiko pedagoginio psichologinio vertinimo procese (įvertina šeimos socialinę ir socioekonominę padėtį, nustato psichosocialinės rizikos veiksnius, šeimos galimybes tenkinti vaiko poreikius);

1.2. dalyvauja rekomenduojant ugdymo formą, būdus ir metodus, prireikus rekomenduoja teikti socialinę pedagoginę pagalbą mokiniui (vaikui) ir jo šeimai, rekomenduoja mokiniui (vaikui) mokyklą;

1.3. atlieka socialinių pedagoginių problemų prevencijos poreikio įvertinimą ugdymo įstaigose; kartu su ugdymo įstaigų socialiniais pedagogais rengia, organizuoja ir įgyvendina prevencines priemones bei programas; konsultuoja mokyklos Vaiko gerovės komisijas;

1.4. pagal poreikį suderinęs su mokyklos administracija atlieka mokyklose socialines apklausas, skirtas nustatyti mokinių (vaikų) socialinėms problemoms bei poreikiams.

2. Tarnybos socialinis pedagogas, bendradarbiaudamas su mokinio (vaiko) tėvais (globėjais, rūpintojais), mokytojais, o esant būtinybei – su kitomis institucijomis, padeda spręsti mokinių (vaikų) socialines, pedagogines problemas:

2.1. bendradarbiaudamas su mokyklos bendruomene, o esant būtinybei – su kitomis institucijomis, kaupia informaciją, reikalingą konsultuojamų mokinių (vaikų) problemoms spręsti;

2.2. individualiai ar/ir grupėje konsultuoja mokinius (vaikus), jų tėvus (globėjus, rūpintojus), mokytojus, švietimo pagalbos specialistus, socialinės pedagoginės pagalbos teikimo, socialinių pedagoginių problemų prevencijos bei jų sprendimo klausimais;

2.3. veda grupinius ir individualius socialinių įgūdžių lavinimo užsiėmimus mokiniams (vaikams) ir tėvams (globėjams, rūpintojams).

3. Atlieka socialinio ugdymo ir šviečiamąjį informacinį darbą:

3.1. formuoja mokyklos bendruomenės teigiamą požiūrį į psichologinių, asmenybės ir ugdymosi problemų turinčius mokinius (vaikus) ir jų ugdymą kartu su bendraamžiais;

3.2. teikia metodinę pagalbą mokytojams, švietimo pagalbą teikiantiems specialistams ir tėvams (globėjams, rūpintojams) mokinio (vaiko) socialinio pažinimo, socialinių aplinkos veiksnių gerinimo ir organizavimo klausimais;

3.3. skleidžia ir diegia socialinio pedagoginio ugdymo naujoves mokyklų bendruomenėse;

3.4. dalyvauja rengiant metodines rekomendacijas socialinių pedagoginių problemų prevencijos, rizikos grupės mokinių ugdymo, bei socialinės pedagoginės pagalbos teikimo klausimais;

3.5. bendradarbiauja su žiniasklaida šviečiant miesto (rajono) bendruomenę ir teikia informaciją apie socialinę pedagoginę pagalbą mokiniams (vaikams).

4. Bendradarbiauja su savivaldybės administracijos ir mokyklų Vaiko gerovės komisija, kitomis įstaigomis, teikiančiomis socialinę pedagoginę, psichologinę, teisinę pagalbą bei įgyvendinančiomis Lietuvos Respublikos vaiko minimalios ir vidutinės priežiūros įstatymą.

5. Teisės aktų nustatyta tvarka tvarko savo veiklos dokumentus;

6. Vykdo kitus Tarnybos direktoriaus pavedimus.

SPECIALIEJI REIKALAVIMAI

7. Tarnybos socialiniu pedagogu gali dirbti asmuo:

7.1. įgijęs aukštąjį išsilavinimą ir socialinio pedagogo kvalifikaciją;

7.2. įgijęs socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;

7.3. baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją;

7.4. įgijęs socialinės pedagogikos magistro kvalifikacinį laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;

7.5. žinantis, išmanantis ir gebantis taikyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, Švietimo ir mokslo ministerijos teisės aktus, kitus teisės aktus, reglamentuojančius socialinės pedagoginės pagalbos teikimą.